Enzo Maresca

Vincenzo ”Enzo” Maresca (s. 10. helmikuuta 1980 Pontecagnano Faiano, Italia) on italialainen jalkapallovalmentaja ja entinen keskikenttäpelaaja.

 Ura pelaajana 
Maresca pelasi nuoruusvuosinaan Milanin sekä Cagliarin junioriakatemioissa. Vuonna 1998 hän siirtyi West Bromwich Albioniin, jossa hän pelasi ensimmäiset ottelunsa ammattilaisurallaan. 

Tammikuussa 2000 Maresca teki sopimuksen Juventuksen kanssa ja hänestä maksettiin 4,3 miljoonan punnan siirtokorvaus. Saatu siirtokorvaus oli Albionin seurahistorian suurin.Albion's timeline West Bromwich Albion FC. Viitattu 9.12.2010.  Hän pelasi Juventuksessa loppukauden ajan, jonka jälkeen hän siirtyi lainasopimuksella Bolognaan.

Seuraavan kauden 2002–2003 hän pelasi yhteisomistussopimuksella Piacenzassa. Joukkue kuitenkin putosi kauden päätteeksi Serie A:sta, ja niin Juventus osti takaisin 2,6 miljoonalla eurolla hänen pelaajaoikeutensa. Hän pelasi kauden 2003–2004 torinolaisseurassa, mutta ei saanut juurikaan näytönpaikkoja jäätyään vähälle peliajalle.

Elokuussa 2005 Maresca teki sopimuksen espanjalaisseura Sevillan kanssa ja hänestä maksettiin 2,5 miljoonan euron siirtokorvaus. Ennen siirtymistään Sevillaan hän pelasi yhden kauden Fiorentinassa. Hän nousi nopeasti sevillalaisseuran avauskokoonpanoon ja tätä kautta yhdeksi joukkueen luottopelaajaksi. Hänen ensimmäinen kautensa joukkueessa päättyi loistokkaasti, kun joukkue voitti UEFA Cupin. Sevilla kaatoi loppuottelussa Middlesbroughin numeroin 4–0, joista Maresca teki kaksi maalia.

13. heinäkuuta 2009 hän siirtyi kolmivuotisella sopimuksella kreikkalaiseen Olympiakosiin.Maresca deja el Sevilla por el Olympiakos Sport.es. Viitattu 9.12.2010.  Hän teki ensiesiintymisensä joukkueessa ottelussa Slovan Bratislavaa vastaan, jossa hän onnistui myös maalinteossa. Hän teki maalin myös ensimmäisessä sarjaottelussaan Larissaa vastaan.

Maresca purki sopimuksensa joukkueen kanssa elokuussa 2010, ja harjoitteli tämän jälkeen muun muassa vanhan seuransa Fiorentinan kanssa pitääkseen yllä pelikuntoaan. 7. joulukuuta 2010 espanjalaisseura Málaga ilmoitti tehneensä kaksivuotisen sopimuksen hänen kanssaan.Maresca: "Intentaré que el Málaga mejore conmigo" Marca. Viitattu 9.12.2010.  Kaudella 2011–2012 Maresca pelasi Málagan riveissä 19 ottelua, kun seura sijoittui Primera Divisiónissa neljänneksi ja eteni ensimmäistä kertaa seurahistoriassaan Mestarien liigaan.

Elokuussa 2012 Maresca siirtyi Málagasta italialaisseura Sampdoriaan. Jäätyään kaudella 2013–2014 Sampdoriassa vähälle vastuulle, Maresca siirtyi tammikuussa 2014 Serie B:ssä pelanneeseen Palermoon ja voitti myöhemmin keväällä seuran riveissä Serie B:n mestaruuden. Tammikuussa 2015 Maresca allekirjoitti Palermon kanssa vuoteen 2016 ulottuvan jatkosopimuksen.

Syyskuussa 2016 Maresca siirtyi vapaana agenttina Hellas Veronaan vuoden mittaisella sopimuksella. Tammikuussa 2017 hän kuitenkin purki sopimuksensa seuran kanssa ja helmikuussa 2017 hän ilmoitti päättävänsä ammattilaisuransa.

 Ura valmentajana 
Marescan valmentajaura alkoi vuonna 2017. Hän toimi vuosina 2017–2021 Ascolin, Sevillan ja West Ham Unitedin apuvalmentajana sekä Manchester Cityn reservijoukkueen päävalmentajana.

Maresca nimitettiin toukokuussa 2021 Italian Serie B:hen pudonneen Parman päävalmentajaksi. Hänet erotettiin tehtävästään marraskuussa 2021, kun seura oli voittanut hänen alaisuudessaan pelaamistaan 14 ottelusta vain neljä.

Kaudella 2022–2023 Maresca toimi Manchester Cityn apuvalmentajana seuran voittaessa Valioliigan, FA Cupin ja Mestarien liigan.

Kesäkuussa 2023 Maresca siirtyi kolmen vuoden sopimuksella Englannin mestaruussarjaan pudonneen Leicester Cityn päävalmentajaksi. Kaudella 2023–2024 Leicester voitti Marescan alaisuudessa Mestaruussarjan mestaruuden ja nousi takaisin Valioliigaan.

Kesäkuussa 2024 Maresca siirtyi viiden vuoden sopimuksella Englannin Valioliigassa pelaavan Chelsean päävalmentajaksi. Chelsea voitti Marescan alaisuudessa kauden 2024–2025 Konferenssiliigan sekä vuoden 2025 seurajoukkueiden MM-kilpailut. 1. tammikuuta 2026 hän sai potkut Chelseasta huonojen tulosten seuraamana.

 Saavutukset 

 Pelaajana 
Juventus:
 Serie A: 2001–2002

Sevilla:
 UEFA Cup: 2005–2006, 2006–2007
 UEFA Super Cup: 2006
 Copa del Rey: 2006–2007
 Supercopa de España: 2007

Palermo:
 Serie B: 2013–2014

 Valmentajana 
Leicester City:
 Englannin mestaruussarja: 2023–2024

Chelsea:
 Konferenssiliiga: 2024–2025
 Seurajoukkueiden maailmanmestaruus: 2025

 Lähteet 

 Aiheesta muualla 
 Marescan tilastot BDFutbol-sivustolla 

Luokka:Italialaiset jalkapalloilijat
Luokka:Italialaiset jalkapallovalmentajat
Luokka:Vuonna 1980 syntyneet
Luokka:Elävät henkilöt